Αξιολόγηση της ποιότητας ζωής ασθενών μετά από εκλεκτικό τραχηλικό λεμφαδενικό καθαρισμό για καλώς διαφοροποιημένο καρκίνωμα του θυρεοειδούς
Creators: name: Λάσκου, Στυλιανή Κωνσταντίνου
Publisher: name: Aristotle University of Thessaloniki
Year: 2022
Subjects: Εκλεκτικός τραχηλικός λεμφαδενικός καθαρισμός
Καλώς διαφοροποιημένο καρκίνωμα θυρεοειδούς
Θυρεοειδεκτομή
Selective neck dissection
Well differentiated thyroid carcinoma
Thyroidectomy

description: Η λεμφαδενική μετασταστική νόσος στους ασθενείς με καλώς διαφοροποιημένο καρκίνο του θυρεοειδούς αποτελεί συχνό εύρημα. Ωστόσο, η μακρόχρονια επιβίωση τέτοιων ασθενών προσεγγίζει το 90%, με αποκλίσεις για κάποιους υπότυπους. Παρά την εξαιρετική πρόγνωση του καλώς διαφοροποιημένου θυρεοειδικού καρκίνου, η παρουσία μεταστάσεων στους τραχηλικούς λεμφαδένες αποτελεί, συχνά, αιτία υποτροπής της νόσου και επομένως επηρεάζει την ποιότητα ζωής των ασθενών. Η παρουσία μεταστάσεων σε λεμφαδένες των πλάγιων διαμερισμάτων επιβάλλει τη διενέργεια πλάγιου τραχηλικού λεμφαδενικού καθαρισμού που συνήθως περιλαμβάνει τα επίπεδα IIa έως Vb. Διενεργείται με τομή δίκην μπαστουνιού hockey μετά από θυρεοειδεκτομή και κεντρικό λεμφαδενικό καθαρισμό. Η διενέργεια λεμφαδενικού καθαρισμού επηρεάζει άμεσα την ποιότητα ζωής των ασθενών λόγω της μετεγχειρητικής νοσηρότητας. Αποτελεί απαιτητική επέμβαση με πληθώρα πιθανών επιπλοκών όπως ο υποπαραθυρεοειδισμός, η κάκωση του παλίνδρομου λαρυγγικού, του παραπληρωματικού ή άλλων νεύρων, η κάκωση του θωρακικού πόρου αλλά και επιπλοκές από το τραύμα. Σκοπός της παρούσας μελέτης είναι η αξιολόγηση της νοσηρότητας ασθενών που υποβλήθηκαν σε εκλεκτικό πλάγιο λεμφαδενικό καθαρισμό για καλώς διαφοροποιημένο θυρεοειδικό καρκίνο χρησιμοποιώντας την ελληνική μετάφραση του ερωτηματολογίου «The University of Washington Quality of Life Questionnaire (UW-QoL)». Πρόκειται για επικυρωμένο ερωτηματολόγιο που χρησιμοποιείται διεθνώς. Αποτελείται από 12 ερωτήσεις με 3 έως 6 επιλογές απάντησης και βαθμολόγηση κάθε απάντησης από 0 (χειρότερο) έως το 100 (καλύτερο). Οι τομείς περιλαμβάνουν την αξιολόγηση του πόνου, της εμφάνισης, της δραστηριότητας και της κοινωνικής ζωής, της κατάποσης και μάσησης, της ομιλίας, του ώμου, της γεύσης και της ποσότητας σιέλου όπως και παραμέτρους της ψυχικής υγείας. Παράλληλα, περιλαμβάνει και 3 ερωτήσεις, ζητώντας από τους ασθενείς να αξιολογήσουν την ποιότητα ζωής τους σε σχέση με την προ νόσου περίοδο αλλά και σε σχέση με άλλες παραμέτρους ψυχικής και σωματικής υγείας που είναι σημαντικές για την απόλαυση της καθημερινότητας τους. Πρόκειται για προοπτική μελέτη ασθενών της Γ Χειρουργικής Κλινικής του ΠΓΝΘ ΑΧΕΠΑ. Σχετικό πρωτόκολλο έχει γίνει αποδεκτό από το επιστημονικό συμβούλιο του ΠΓΝΘ ΑΧΕΠΑ, ενώ οι ασθενείς θα υπογράψουν έγγραφο συναίνεσης. Στα κριτήρια επιλογής συγκαταλέγονται η διάγνωση καλώς διαφοροποιημένου καρκίνου του θυρεοειδούς με παρουσία λεμφαδενικών μεταστάσεων, ηλικία &gt;15 χρόνων, εκλεκτικός λεμφαδενικός καθαρισμός των διαμερισμάτων IIa έως Vb. Κριτήρια αποκλεισμού αποτελούν η υποτροπή της νόσου και η αμφοτερόπλευρη νόσος. Τα δεδομένα που θα συλλεχθούν θα υποστούν στατιστική επεξεργασία. Η νοσηρότητα μετά από μια χειρουργική επέμβαση είναι μια σημαντική παράμετρος, που πρέπει να αξιολογεί ο χειρουργός, καθώς ορίζει την επιτυχία της τεχνικής του αλλά και της χειρουργικής επιδεξιότητας του. Για τους ασθενείς η νοσηρότητα επηρεάζει την καθημερινότητα και την ψυχοκοινωνική ζωή τους. Οι επιπτώσεις αυτές στην ποιότητα ζωής αποτελούν μια ακόμη παράμετρο που πρέπει να λαμβάνεται υπόψιν στην ολιστική αντιμετώπιση των χειρουργικών ασθενών. Έτσι είναι δυνατή η έγκαιρη επέμβαση και η εφαρμογή κατάλληλου πλάνου αποκατάστασης μετεγχειρητικά.
description: Lymphatic metastatic disease in patients with well-differentiated thyroid cancer is a common finding. However, the long-term survival of such patients is close to 90%, with little differences for some subtypes. Despite the excellent prognosis of well-differentiated thyroid cancer, the presence of cervical lymph node metastases is often a cause of disease recurrence and therefore affects the quality of life of patients. The presence of lymph node metastases in the lateral compartments requires a lateral cervical lymph node dissection, which usually includes levels IIa to Vb. It is performed by a hockey stick incision along with thyroidectomy and central lymph node dissection. Lymph node dissection affects directly the quality of life of patients due to postoperative morbidity. It is a demanding operation with a variety of possible complications such as hypoparathyroidism, injury to the recurrent laryngeal, accessory or other nerves, injury to the thoracic duct and complications from the trauma. The purpose of this study is to evaluate the morbidity of patients who underwent selective lateral lymph node dissection for well-differentiated thyroid cancer using the Greek translation of the questionnaire "The University of Washington Quality of Life Questionnaire (UW-QoL)". This is an internationally validated questionnaire. It consists of 12 questions with 3 to 6 answer options and grading each answer from 0 (worst) to 100 (best). Areas include assessment of pain, appearance, activity and social life, swallowing and chewing, speech, shoulder, taste and saliva as well as mental health parameters. It also includes 3 questions, asking patients to evaluate their quality of life in relation to the pre-disease period but also in relation to other parameters of mental and physical health that are important for the enjoyment of their daily lives. This is a prospective study of the 3rd Surgical Department of the AHEPA University Hospital. The protocol has been accepted by the scientific council of the hospital, while the patients signed a relevant consent document. The selection criteria included the diagnosis of well-differentiated thyroid cancer with the presence of lymph node metastases, age&gt; 15 years, selective lymph node dissection of compartments IIa to Vb. Exclusion criteria were recurrence of the disease and bilateral disease. The data collected will be statistically processed. Postoperative morbidity is an important parameter that the surgeon must evaluate, as it determines the success of his technique and his surgical dexterity. For patients, morbidity affects their daily and social life. These effects on quality of life are another parameter that must be taken into account in the holistic treatment of surgical patients. This allows for timely surgery and the implementation of an appropriate rehabilitation plan postoperatively.